12. ฐานะการเงินและผลการดำเนินงาน

1.  ข้อมูลทางการเงินที่สำคัญ (งบการเงินแสดงข้อมูลย้อนหลัง 3 ปี)

[]

[]

[]

[]

[]

[]

[]

[]

[]

[]

[]

[]

[]

[]

2.  คำอธิบายและการวิเคราะห์ฐานะการเงินและผลการดำเนินงาน

ฐานะทางการเงินและการดำเนินงานของบริษัท

ปี 2553 มีความเปลี่ยนแปลงของภาวะเศรษฐกิจโลก
โดยมีความเปลี่ยนแปลงปรับตัวดีขึ้นจากปีก่อนแต่เศรษฐกิจโลกโดยรวมยังอยู่ในภาวะทรงตัว
ซึ่งส่งผลต่อภาวะเศรษฐกิจของคู่ค้า และตลอดปีมีการเปลี่ยนแปลง
ทางด้านของค่าเงินบาทอยู่ตลอดเวลา ซึ่งส่งผลให้บริษัท ห้องเย็นโชติวัฒน์หาดใหญ่ จำกัด (มหาชน)
ต้องมีการปรับตัวทั้งในการจัดการด้านการตลาด
และการจัดการด้านการเงินอยู่ตลอดเวลาเพื่อให้มีความพร้อมต่อการเปลี่ยนแปลงซึ่งเกิดขึ้นตลอดเวลา
ซึ่งภาวะการณ์เหล่านี้มีผลกระทบต่อบริษัทฯ ในด้านผลการดำเนินงาน

ปี 2553 บริษัทฯมีผลประกอบการดังนี้ บริษัทฯมีรายได้จากการขาย 2,533 ล้านบาท เพิ่มขึ้นจากปี
2552 คิดเป็น 15.32% และมีกำไรสุทธิ 218.87 ล้านบาท ในปี 2553 เมื่อเทียบกับปี 2552
ซึ่งมีผลกำไรสุทธิ 149.80 ล้านบาท
ผลประกอบการที่เพิ่มขึ้นนั้นมีผลสืบเนื่องจากการมียอดขายที่เพิ่มขึ้น ในขณะที่ราคาขายอยู่ในระดับที่ดี
ประกอบกับการมีกำไรจากอัตราแลกเปลี่ยนเงินตราที่เพิ่มขึ้น
นอกจากนั้นบริษัทฯยังได้รับผลตอบแทนจากเงินลงทุนในบริษัทย่อย

ในส่วนของสินทรัพย์รวมของบริษัทฯ ในปี 2553 มีจำนวน 1,252 ล้านบาท เมื่อเทียบกับปี 2552
มีจำนวน 1,123 ล้านบาท เพิ่มขึ้น 11.50%
เนื่องจากการเพิ่มในส่วนของเงินสดและรายการเทียบเท่าเงินสด

ฐานะและสภาพคล่องทางการเงินของบริษัทฯอยู่ในเกณฑ์ที่ดี
บริษัทฯมีเงินกู้น้อยเมื่อเทียบกับสินทรัพย์รวม และบริษัทฯยังมีความสามารถในการทำกำไร

สินทรัพย์ของบริษัทฯส่วนใหญ่เป็นสินค้าสำเร็จรูป ซึ่งบาทส่วนมีการขายล่วงหน้าแล้ว
และส่วนที่เหลือก็มีตลาดรองรับ คุณภาพสินทรัพย์ของบริษัทฯจึงจัดอยู่ในเกณฑ์ดี

กล่าวโดยรวมแล้ว บริษัทฯมีฐานะการเงินและผลการดำเนินงานที่ดีมาก
เนื่องจากบริษัทฯมีโครงสร้างเงินทุนอนุรักษ์นิยมมาก และการบริหารจัดการธุรกิจที่ระมัดระวัง

การดำเนินงานและฐานะการเงินที่ผ่านมาของบริษัทฯและบริษัทย่อย

เนื่องจากบริษัทย่อยดำเนินธุรกิจลักษณะเดียวกับบริษัทฯ
ดังนั้นการดำเนินงานและฐานะการเงินของบริษัทฯและบริษัทย่อยมักจะคล้ายคลึงกับของบริษัทฯมาก
จะสังเกตได้ว่า อัตราส่วนทางการเงินต่าง ๆ
ของบริษัทฯเมื่อเทียบกับของบริษัทฯและบริษัทย่อยจะมีการเปลี่ยนแปลงไปในทิศทางเดียวกัน

จึงกล่าวโดยสรุปได้ว่า บริษัทฯและบริษัทย่อยมีผลการดำเนินงานรวมอยู่ในเกณฑ์พอใช้
และมีฐานะการเงินที่แข็งแกร่ง มีสภาพคล่องทางการเงินสูงเช่นเดียวกับตัวบริษัทฯเอง

 แนวโน้มในอนาคต

 บริษัทฯคาดว่าแนวโน้มในอนาคตยังมีความไม่แน่นอนอยู่มาก ทั้งนี้เนื่องจากการชะลอตัวของภาวะเศรษฐกิจของประเทศที่เป็นคู่ค้า ซึ่งมีผลกระทบในทางลบต่อยอดขายของอุตสาหกรรมและปัจจัยลบอีกประการหนึ่งคือ การเปลี่ยนแปลงค่าของเงินบาทอย่างต่อเนื่องทำให้ความสามารถในการแข่งขันของผู้ส่งออกไทยลดลง

และเนื่องจากประเทศผู้ส่งออกกุ้งอื่น ๆ เช่น อินเดีย เวียดนาม อินโดนีเซีย และผู้ผลิตอื่น ๆ
ในทวีปอเมริกาใต้ต่างมีผลผลิตเพิ่มขึ้น ทำให้อุปทานในตลาดโลกสูงเกิน
ราคากุ้งจึงได้ลดลงอย่างต่อเนื่อง
ผู้เลี้ยงกุ้งในประเทศไทยจึงหันไปเลี้ยงกุ้งขาวซึ่งมีต้นทุนในการเลี้ยงต่ำกว่าและมีผลผลิตสูงกว่ากุ้งกุลาดำมาก
ซึ่งเป็นการเพิ่มขีดความสมารถในการแข่งขันของอุตสาหกรรมกุ้งแช่แข็งไทยได้ระดับหนึ่ง

แนวโน้มการเพิ่มของอัตราดอกเบี้ยในประเทศ จะเพิ่มต้นทุนทางการเงินให้แก่ผู้ผลิตกุ้งแช่แข็งไทย
อย่างไรก็ตามในปี 2554 บริษัทฯน่าจะมีผลการดำเนินงานใกล้เคียงกับปีที่ผ่านมา

ค่าตอบแทนของผู้สอบบัญชี

ค่าตอบแทนจากการสอบบัญชี (Audit fee)

บริษัทและบริษัทย่อยจ่ายค่าตอบแทนการสอบบัญชีได้แก่
ผู้สอบบัญชีของบริษัทในรอบปีที่ผ่านมามีจำนวนเงินรวม 1,010,000.- บาท

ค่าบริการอื่น(non-audit fee)

ไม่มี